# César Antonio Molina

César Antonio Molina (Coruña, Galizia, 1952 -) galiziar poeta, saiakera-idazlea eta kazetaria da.

## Biografia

Zuzenbidea ikasi zuen Santiagon eta ondoren Informazioaren Zientziak Madrilgo Unibertsitatean. Azken horretan Historia de la prensa literaria desde comienzos de siglo hasta la guerra civil (Literaturako prentsaren historia mende hasieratik gerra zibila arte) doktore-tesia aurkeztu zuen.
Molinaren poesia oso pertsonala da, lirikotasun handikoa eta gogoeta moral eta filosofikoez betea. Poema-liburuen artean aipatzekoak ditu Épica (1974, Epika), Proyecto preliminar para una arqueología de campo (1978, Lekuan lekuko arkeologia baterako aurretiko proiektua), Últimas horas en Lisca Blanca (1979, Azken orduak Lisca Blancan), Derivas (1987), El fin de Finisterre (1988, Finisterreren amaiera) galizieraz eta gaztelaniaz idatzia, Las ruinas del mundo (1991, Munduko hondakinak), Para no ir a parte alguna (1994, Inora ez joateko) eta Poemas (1995, Poemak).
Itzulpengintza eta literatura-kritika ere landu ditu. Diario 16 aldizkariko kultura gehigarrien zuzendari izan da, eta ikerketa kritikoak eta antologiak idatzi ditu: Antología de la poesía gallega contemporánea (1984, Gaur egungo galiziar poesiaren antologia), La revista "Alfar" y la prensa literaria de su época (1984, "Alfar" aldizkaria eta bere garaiko literatura-aldizkariak), Prensa literaria en Galicia (1989, Literatura-aldizkariak Galizian), Sobre el iberismo y otros escritos de Literatura portuguesa (1990, Iberismoaz eta portugaldar literaturari buruzko beste idatzi batzuez), eta Medio siglo de prensa literaria española: 1900-1950 (1990, Espainiako literatura-aldizkarien mende erdia: 1900-1950).
1996. urtean, Madrileko Círculo de Bellas Arteseko zuzendari izendatu zuten, eta 2004. urtean, Cervantes Institutukoa. Hogeita hamar liburutik gora argitaratu ditu (saiakera, prosa eta poesia), eta bere lana hizkuntza askotara itzulita izan da.
2007. urtean, José Luis Rodríguez Zapaterok Kultura Ministro izendatu zuen, Carmen Calvoren ordez.

## Obra
### Prosa eta saiakera

* 1974: Épica. DL C-615-1974
* 1979: Últimas horas en Lisca Blanca. ISBN 84-00-04527-0
* 1984: La revista Alfar y la prensa literaria de su época (1920-1930). ISBN 84-7540-028-0
* 1987: Derivas. ISBN 84-86384-05-2
* 1988: El fin de Finisterre. ISBN 84-86046-31-9
* 1989: Prensa literaria en Galicia (1809-1920). ISBN 84-7507-395-6
* 1989: Prensa literaria en Galicia (1920-1960). ISBN 84-7507-430-8
* 1990: Medio siglo de Prensa literaria española (1900-1950) [ensayo]. ISBN 84-7731-050-5
* 1990: Sobre el iberismo y otros escritos de literatura portuguesa. ISBN 84-7600-501-6
* 1991: Las ruinas del mundo. ISBN 84-7658-2870
* 1994: Para no ir a parte alguna. ISBN 84-8191-0171
* 1995: Sobre la inutilidad de la poesía. ISBN 84-88564-11-2
* 1996: Nostalgia de la nada perdida; ensayo sobre narrativa contemporánea. ISBN 84-7731-222-2
* 2000: Vivir sin ser visto. ISBN 84-8307-301-3
* 2001: A Coruña, agua y luz. ISBN 84-7782-785-0
* 2001: Olas en la noche. ISBN 84-8191-356-1
* 2003: Regresar a donde no estuvimos. ISBN 84-8307-551-2
* 2003: Viaje a la Costa da morte. ISBN 84-8374-390-6
* 2005: En honor de Hermes. ISBN 84-8374-497-X
* 2005: Fuga del amor. ISBN 84-233-3766-9
* 2006: El rumor del tiempo. ISBN 84-672-1977-7

### Poesia

* 1978: Proyecto preliminar para una arqueología de campo. ISBN 84-7457-020-4
* 1983: La estancia saqueada. ISBN 84-85709-18-7
* 1984: Antología de la poesía Gallega contemporánea. ISBN 84-334-3059-9
* 1986: Gobierno de un jardín.
* 2001: A fin de Fisterra. ISBN 84-8457-067-3
* 2005: En el mar de Ánforas. ISBN 84-8191-650-1

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2986637
* Multimedia: César Antonio Molina / Q2986637